સપ્ટેમ્બર,૨૦૧૬મા એમણે કાયદા હેઠળ આવરી લેવા માટે પગારની મર્યાદા રૂ.૧૫,૦૦૦ હતી તે વધારીને રૂ.૨૧,૦૦૦/- કરી. તે કારણે વીમા કામદારોની સંખ્યામાં થોડો વધારો દેખાયો. (બીજો વધારો સ્પ્રી યોજનાને કારણે થયો પણ તેના જુદા આકડા અહેવાલમાં આપ્યા નથી. ઉપરાંત વર્ષ દરમિયાન જાહેરનામું પ્રગટ કરી નવા વિસ્તારો સમાવ્યા હોય તે કારણે પણ સંખ્યા વધી હોય) તેમણે આ મર્યાદા વધારવાની જરૂર ના હતી કારણ પુરતું ભંડોળ ઉપલબ્ધ હતું. સેવા આપવા તબીબો અને નિષ્ણાતો ન હોવા છતાં આ મર્યાદા વધારી તેને કોઈ તર્કનો આધાર નથી. તે પગલાનો કામદારોએ લેખિત વિરોધ પણ નોધાવ્યો છતાં ધરાર સુધારી કર્યો. સેવા આપવાની ત્રેવડ ના હોય અને છતાં કાયદાને જોરે કામદારોના પૈસા ખંખેર્યા કરવામાં નૈતિકતા કેટલી?